สุนทร คงสมพงษ์

พลเอก **สุนทร คงสมพงษ์**  (1 สิงหาคม พ.ศ. 2474 – 2 สิงหาคม พ.ศ. 2542) ชื่อเล่น **จ๊อด** เป็นนายทหารชาวไทย เคยดำรงตำแหน่งผู้บัญชาการทหารสูงสุด และหัวหน้าคณะรักษาความสงบเรียบร้อยแห่งชาติ ซึ่งก่อรัฐประหาร พ.ศ. 2534

## ประวัติ

### ชีวิตส่วนตัว
พล.อ. สุนทร เกิดเมื่อวันที่ 1 สิงหาคม พ.ศ. 2474 ณ ตำบลบางเขน อำเภอบางเขน จังหวัดพระนคร เป็นบุตรของ น.อ. ศุภชัย และนางลมูล คงสมพงษ์  

พล.อ.สุนทร สมรสกับพ.อ.หญิง คุณหญิงอรชร คงสมพงษ์ มีบุตรสองคน ซึ่งได้แก่ 

* พล.อ. อภิรัชต์ คงสมพงษ์ 
* พล.ต. ณัฐพร คงสมพงษ์
ต่อมาได้แยกทางกันในปี พ.ศ. 2533 หลังจาก พล.อ. สุนทร ใช้ชีวิตร่วมกับนางอัมพาพันธ์ ธเนศเดชสุนทร (อรุณเมือง, คงสมพงษ์, คงทรนง)

พล.อ. สุนทร มีบุคลิกส่วนตัวคือ ชอบแต่งกายรัดรูป จนได้ฉายาว่า "**นายพลเสื้อคับ**" ชอบสูบบุหรี่จัด บุคลิกโผงผาง เสียงดัง มีคติประจำตัวว่า*"*'ไม่ฆ่าน้อง ไม่ฟ้องนาย ไม่ขายเพื่อน*'"* เวลาไปราชการทหารจะนิยมขับเฮลิคอปเตอร์ด้วยตนเองอยู่เสมอ

### การศึกษา

#### ในประเทศ
พล.อ. สุนทร จบการศึกษาจากโรงเรียนสวนกุหลาบวิทยาลัย ปี พ.ศ. 2491 และโรงเรียนนายร้อยพระจุลจอมเกล้า รุ่นแรก รุ่นที่ 1 มีเพื่อนร่วมรุ่น คือ พล.อ. ชวลิต ยงใจยุทธ และจบโรงเรียนเสนาธิการทหารบก ชุดที่ 41 ปี พ.ศ. 2505  

#### นอกประเทศ
พล.อ. สุนทร ได้จบหลักสูตรผู้บังคับกองร้อย และนายทหารสื่อสาร ณ โรงเรียนทหารราบ ค่ายเบนนิ่งในสหรัฐอเมริกา ปี พ.ศ. 2501 และหลักสูตรผู้บังคับบัญชาและเสนาธิการทหารภารกิจ (ประจำ) ณ ค่ายเลฟเวนเวิร์ธ สหรัฐอเมริกา

## การทำงาน
พล.อ. สุนทร รับราชการทหารตำแหน่งแรก คือ ประจำกองกลาง กรมทหารราบ และเคยดำรงตำแหน่งสำคัญ คือ

* ผู้บังคับหมวดปืนเล็ก กองร้อยปืนเล็ก กรมผสมที่ 21 ในช่วงสงครามเกาหลี
* หัวหน้าฝ่ายยุทธการ กองพลทหารอาสาสมัคร ผลัดที่ 2 ในช่วงสงครามเวียดนาม
* ผู้บัญชาการศูนย์การบินทหารบก
* ผู้บัญชาการหน่วยบัญชาการสงครามพิเศษ
* ผู้บัญชาการทหารสูงสุด

## รัฐประหาร
เมื่อวันที่ 23 กุมภาพันธ์ พ.ศ. 2534 คณะนายทหารนำโดย 

# พล.อ. สุนทร คงสมพงษ์ ผู้บัญชาการทหารสูงสุด, หัวหน้ารสช.
# พล.อ. สุจินดา คราประยูร ผู้บัญชาการทหารบก, รองหัวหน้ารสช.
# พล.อ. อิสระพงศ์ หนุนภักดี รองผู้บัญชาการทหารบก, รองหัวหน้ารสช.
# พล.ร.อ. ประพัฒน์ กฤษณจันทร์ ผู้บัญชาการทหารเรือ, รองหัวหน้ารสช.
# พล.อ.อ. เกษตร โรจนนิล ผู้บัญชาการทหารอากาศ, รองหัวหน้ารสช.
# พล.ต.อ. สวัสดิ์ อมรวิวัฒน์ อธิบดีกรมตำรวจ, รองหัวหน้ารสช.

ได้ทำการรัฐประหารยึดอำนาจจากรัฐบาลพล.อ. ชาติชาย ชุณหะวัณ ซึ่งขณะนั้นดำรงตำแหน่งผู้บัญชาการทหารสูงสุด เป็นนายทหารที่อาวุโสสูงสุด จึงได้รับที่จะดำรงตำแหน่งหัวหน้าคณะรักษาความสงบเรียบร้อยแห่งชาติ (รสช.)

## ถึงแก่อนิจกรรม
ภายหลังเกษียณอายุราชการ พล.อ. สุนทร ไปเปิดกิจการร้านอาหารที่ปารีส ฝรั่งเศส โดยมิได้เข้ามาเกี่ยวข้องทางการเมือง หรือเปิดเผยตัวต่อที่สาธารณะ ก่อนจะกลับมาเมืองไทยและเสียชีวิตเมื่อวันที่ 2 สิงหาคม พ.ศ. 2542 ด้วยโรคมะเร็งปอด สิริอายุ  มีพิธีพระราชทานเพลิงศพเมื่อวันที่ 21 ตุลาคม พ.ศ. 2542 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

## ยศกองอาสารักษาดินแดน
พล.อ. สุนทร คงสมพงษ์ ได้รับพระราชทานยศนายกองเอกแห่งกองอาสารักษาดินแดน เป็น พลเอก พลเรือเอก พลอากาศเอก นายกองเอก สุนทร คงสมพงษ์

## หลักสูตรทหาร

## เครื่องราชอิสริยาภรณ์

### เครื่องราชอิสริยาภรณ์ไทย
พลเอก พลเรือเอก พลอากาศเอก สุนทร คงสมพงษ์ ได้รับพระราชทานเครื่องราชอิสริยาภรณ์ ดังนี้

 

### ต่างประเทศ
*  :
** พ.ศ. 2513 – 80x80px แกลแลนทรี่ครอส ประดับใบปาร์ม
** พ.ศ. 2513 – 80x80px เหรียญเกียรติยศกองทัพเวียดนาม ชั้นที่ 1
** พ.ศ. 2513 – 80x80px ซิฟเวิลแอคเชิน ยูนิท ไซเทเชิน
** พ.ศ. 2513 – 80x80px เหรียญรณรงค์เวียดนาม

*  :
** พ.ศ. 2513 – 80px|border เหรียญบรอนซ์สตาร์ ประดับ วี
** พ.ศ. 2513 – 80px|border เหรียญคอมเมนเดชัน (ทหารบก) ประดับ วี และใบโอ๊ค
*  :
** พ.ศ. 2530 – 80x80px เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 2
** พ.ศ. 2534 – 80x80px เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
*  :
** พ.ศ. 2534 – 80px|border เครื่องอิสริยาภรณ์สดุดีการรักษาความมั่นคงแห่งชาติ ชั้นที่ 1
** พ.ศ. 2498 – 80x80px เหรียญราชการสงครามเกาหลี

* :
**พ.ศ. 2534 – 80x80px เครื่องอิสริยาภรณ์อุตมะ บักติ เจเมอร์ลัง (เท็นเทรา)
* :
**พ.ศ. 2535 – 80x80px เครื่องราชอิสริยาภรณ์มงคลรัตน์ ชั้นที่ 1
* :
**พ.ศ. ไม่ปรากฏ – 80x80px เครื่องอิสริยาภรณ์ดารายุทธธรรม ชั้นอุตมา

### สหประชาชาติ

*  :
** พ.ศ. ไม่ปรากฏ – 80x80px เหรียญสหประชาชาติเกาหลี

## อ้างอิง

## แหล่งข้อมูลอื่น
* พล.อ.สุนทร คงสมพงษ์ นายทหาร “ตำนานจ๊อด” แห่งประวัติศาสตร์การเมืองไทย

หมวดหมู่:ทหารบกชาวไทย
หมวดหมู่:ทหารเรือชาวไทย
หมวดหมู่:ทหารอากาศชาวไทย
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:นักการเมืองไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้บัญชาการทหารสูงสุดไทย
หมวดหมู่:คณะรักษาความสงบเรียบร้อยแห่งชาติ
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:เสียชีวิตจากมะเร็งปอด
หมวดหมู่:นักบินเฮลิคอปเตอร์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ อ.ร.
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ผู้นำที่ได้อำนาจจากรัฐประหาร
หมวดหมู่:บุคคลในประวัติศาสตร์ไทย พ.ศ. 2516–2544
หมวดหมู่:เหรียญสหประชาชาติ
หมวดหมู่:พลเอก
หมวดหมู่:รักษาการนายกรัฐมนตรีไทย